Document ID: 32005D0823

32005D0823
L 307/53
JURNALUL OFÍCIAL AL UNIUNII EUROPENE
DECIZIA COMISIEI
din 22 noiembrie 2005
de modificare a Deciziei 2001/671/CE de aplicare a Directivei 89/106/CEE a Consiliului cu privire la clasificarea performanței la incendii exterioare a acoperișurilor și a învelitorilor de acoperișuri
[notificată cu numărul C(2005) 4437]
(Text cu relevanță pentru SEE)
(2005/823/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 89/106/CEE a Consiliului din 21 decembrie 1988 privind apropierea actelor cu putere de lege și a actelor administrative ale statelor membre referitoare la produsele pentru construcții (1), în special articolul 20 alineatul (2) litera (a),
întrucât:
(1)
Decizia 2001/671/CE a Comisiei din 21 august 2001 de aplicare a Directivei 89/106/CEE a Consiliului cu privire la clasificarea performanței la incendii exterioare a acoperișurilor și a învelitorilor de acoperișuri (2) a stabilit un sistem de clasificare pentru performanța la incendii exterioare a acoperișurilor și a învelitorilor de acoperișuri.
(2)
După revizuire, trebuie introduse clase suplimentare pentru a ține seama de necesitățile de reglementare ale Irlandei și ale Regatului Unit.
(3)
Decizia 2001/671/CE ar trebui modificată în consecință.
(4)
Măsurile prevăzute de prezenta decizie sunt în conformitate cu avizul Comitetului permanent pentru construcții,
ADOPTĂ PREZENTA DECIZIE:
Articolul 1
Anexa la Decizia 2001/671/CE se modifică în conformitate cu anexa la prezenta decizie.
Articolul 2
Prezenta decizie se adresează statelor membre.
Adoptată la Bruxelles, 22 noiembrie 2005.

Labels: 3
7
1
20